Morgan Freeman

**Morgan Freeman** (rođen 1. lipnja 1937.) je američki filmski glumac i redatelj. Postao je poznat u devedesetima nakon što je nastupio u seriji uspješnih holivudskih filmova.

## Biografija
### Rani život
Freeman je rođen u Memphisu, Tennessee u obitelji brijača Morgana Porterfielda Freemana Sr., koji je 1961. umro od ciroze jetre, i čistačice Mayme Edna Revere. Ima još troje starijih braće i sestara. Freemanova obitelj često se selila tijekom njegova djetinjstva pa je tako živjela u Greenwoodu, Mississippi; u Garyju, Indiana; i konačno u Chicagu, Illinois. Freeman je prvi put glumio s osam godina, u školskoj predstavi. S dvanaest godina pobijedio je na dramskom državnom natjecanju, a tijekom srednje škole nastupao je u radio-dramama u Nashvilleu, Tennessee. 1955. je odbio stipendiju dramske škole sveučilišta u Jacksonu, odabravši umjesto toga rad u američkom vojnom zrakoplovstvu.

Početkom šezdesetih preselio se u Los Angeles gdje je radio kao zapisničar na koledžu. U to vrijeme je boravio i u New Yorku, radeći kao plesač na Svjetskoj izložbi, i u San Franciscu gdje je bio član glazbene grupe Opera Ring. 

### Karijera
Iako mu je filmski debi bio film iz 1971., *Who Says I Can't Ride a Rainbow?*, Freeman je postao poznat u američkim medijima kroz uloge u sapunici *[[Another World (TV serija)|Another World]]* i PBS-ovom dječjem showu *The Electric Company*. Sredinom osamdesetih Freeman se počinje pojavljivati u poznatijim sporednim ulogama, postavši poznat po ulogama mudrih i očinskih likova. Kako je stjecao slavu, pojavljivao se u sve većim ulogama kao što su vozač Hoke u filmu *[[Vozeći gđicu Daisy]]*, i bojnik Rawlins u filmu *[[Glory (1989 film)|Rat za slavu]]* (oba iz 1989.). 1994. je portretirao Reda, zatvorenika koji se iskupljuje za svoja nedjela, u hvaljenom filmu *[[The Shawshank Redemption|Iskupljenje u Shawshanku]]*. Status zvijezde potvrdio je u nekim od najvećih filmova devedesetih: *[[Robin Hood: Prince of Thieves|Robin Hood: Princ lopova]]*, * [[Seven (film)|Sedam]]* i *[[Deep Impact (film)|Duboki udar]]*. 1997. je, zajedno s Lori McCreary, osnovao filmsku produkcijsku tvrtku Revelations Entertainment.

Freeman je prepoznatljiv po svom osobitom glasu, što mu je često donosilo uloge pripovjedača. 2005. se pojavio kao pripovijedač u dva najuspješnija filma te godine, *[[Rat svjetova (film)|Rat svjetova]]* i u dokumentarcu nagrađenom Oscarom, *March of the Penguins*. Nakon tri prethodne nominacije (za sporednu ulogu za film *Street Smart*, 1987., i glavne uloge u filmovima *[[Vozeći gđicu Daisy]]*, 1989., i *[[The Shawshank Redemption|Iskupljenje u Shawshanku]]*, 1994.), 2004. je konačno osvojio Oscara za najbolju sporednu ulogu za svoj nastup u filmu *[[Million Dollar Baby|Djevojka od milijun dolara]]*.

### Privatni život
Freeman je bio u braku s Jeanette Adair Bradshaw od 22. listopada 1967. do 1979. 16. lipnja 1984. je oženio Myrnu Colley-Lee. Ima dva sina iz bivših veza, Alphonsa i Saifoulayjea. Posvojio je kćer svoje prve žene, Deenu, a par ima i četvrto dijete, Morganu. Freeman živi u Charlestonu, Mississippi, i New Yorku. Ima pilotsku licencu za osobni avion, a suvlasnik je i restorana Madidi i blues-kluba Ground Zero, u Clarksdaleu, Mississippi.

Freeman je istupio protiv proslave Mjeseca povijesti crnaca te ne sudjeluje u takvim događajima, o čemu je rekao: "Ne želim mjesec povijesti crnaca. Povijest crnaca je američka povijest." Rekao je kako je jedini način da se okonča rasizam taj da se prekine pričati o njemu, te naglasio kako ne postoji "mjesec povijesti bijelaca". Freeman je u interjvuu u emisiji 60 Minutes' rekao Mikeu Wallaceu: "Prestat ću te nazivati bijelcem, ali zamolit ću i tebe da me nazivaš crncem."

## Filmografija

## Nagrade i nominacije
* 1987. nominiran za Oscar za najboljeg sporednog glumca - *[[Street Smart]]*.
* 1989. nominiran za Oscar za najboljeg glavnog glumca - *[[Vozeći gđicu Daisy]]*.
* 1994. nominiran za Oscar za najboljeg glavnog glumca - *[[The Shawshank Redemption|Iskupljenje u Shawshanku]]*.
* 2003. osvojio Kristalni globus za umjetnički doprinos filmu na međunarodnom filmskom festivalu u Karlovy Varyma.
* 2005. osvojio Oscar za najboljeg sporednog glumca - *[[Million Dollar Baby|Djevojka od milijun dolara]]*.
* 2006. počasni gost na Međunarodnom filmskom festivalu u Kairu.
* 2007. On i njegova supruga primili Nagradu za životno djelo od strane Instituta umjetnosti i književnosti Mississippija.

## Vanjske veze

* 
* ClickStar headed by Morgan Freeman and Lori McCreary
* Revelations Entertainment Production company co-founded by Freeman
* Detaljna biografija